

REPUBLIKA SLOVENIJA

**MINISTRSTVO ZA OBRAMBO**

**GENERALŠTAB SLOVENSKE VOJSKE**

vabi

**kandidate za častnike v poklicni sestavi Slovenske vojske,**

(m/ž)

v program

**Osnovnega vojaško strokovnega usposabljanja v 38. generacijo Šole za častnike**

**(v nadaljevanju OVSU 38. gen. ŠČ) in**

**Napotitev na OVSU na Kraljevo vojaško akademijo SUNDHURST v Združeno kraljestvo Velike Britanije in Severne Irske**

Program OVSU kandidatov za častnike SV, za pridobitev čina poročnik in začetne VED rodu v statusu častnik, se bo izvajal v ŠČ **od** **1. 9. 2025 do 24. 6. 2026.** Potekal bo po prenovljenem desetmesečnem programu.

Na OVSU v 38. generacijo ŠČ se lahko prijavijo kandidati, ki izpolnjujejo pogoje za poklicno opravljanje dela v SV, na častniški dolžnosti, skladno z določili 88. člena Zakona o obrambi, ki bodo **najkasneje 25. 8. 2025** pridobili najmanj visoko stopnjo izobrazbe oziroma 1. bolonjsko stopnjo ter so rojeni v letu 1996 ali kasneje.

Na OVSU v **Združenem kraljestvu na Officer Candidate School (OCS) in the Royal Academy Sandhurst**, v času od maja 2026 do maja 2027 (možen datum tudi od januarja 2026 do decembra 2026, odvisno od povabilnega pisma UK), se lahko prijavijo kandidati:

- ki že imajo opravljeno najmanj visoko strokovno oziroma 1. bolonjsko stopnjo izobrazbe,

- rojeni v letu 1997 ali kasneje,

- imajo visoko znanje angleškega jezika (testiranje se izvede v času izbora),

- znajo plavati (preverjanje plavalnih sposobnosti se izvede naknadno) in

- fizično dobro pripravljeni (preverjanje po angleških merilih po prihodu v šolo: 2 km teka v času 10 min 15 s, vreči 4 kg težko medicinsko žogo 3,1 m in potisniti predmet teže 76kg),

- ostali pogoji, ki so predpisani za šolanje v 38. generaciji ŠČ.

**Vloge za izvedbo kadrovskih postopkov za program OVSU 38.gen.ŠČ zbirajo krajevno pristojne uprave za obrambo, v kateri imate prijavljeno stalno bivališče.**

Elektronski naslovi za pošiljanje vlog:

**Uprava za obrambo Ljubljana: UOLJ@mors.si,**

**Uprava za obrambo Novo mesto: UONM@mors.si,**

**Uprava za obrambo Celje: UOCE@mors.si,**

**Uprava za obrambo Maribor: UOMB@mors.si,**

**Uprava za obrambo Kranj: UOKR@mors.si,**

**Uprava za obrambo Postojna: UOPO@mors.si.**

Kandidati se na razpis prijavijo najkasneje **do 31. 7. 2025** z vlogo, ki ji priložijo:

1. Kratek življenjepis.
2. Fotokopijo diplome oziroma potrdila fakultete o pridobitvi najmanj visoke strokovne stopnje izobrazbe oziroma 1. bolonjske stopnje oziroma potrdilo, da bodo izobraževanje predvidoma zaključili najkasneje do **25. 8. 2025**.

Informativnih dni, ki bosta **v soboto, 19. 7. 2025** **ob 9. uri v Kadetnici v Mariboru, Engelsova 15 in v soboto 26. 7. 2025 ob 9. uri v avditoriju bivše gimnazije na Vojkovi 55a**, se udeležijo kandidati, ki želijo kandidirati za napotitev na OVSU v 38. generacijo ŠČ ob izpolnjevanju splošnih in posebnih pogojev iz objavljenega razpisa.

Izbor kandidatov za napotitev na OVSU v 38. generacijo ŠČ bo izveden **do 10. 8. 2025** (tudi za kandidate za šolanje v Združenem kraljestvu).

Izbrani kandidati za častnike bodo morali biti v drugi polovici avgusta 2025 razpoložljivi za opravljanje zdravniškega pregleda z namenom šolanja na Šoli za častnike.

V ŠČ bodo napoteni izključno kandidati, ki bodo podpisali ustrezne pogodbe o zaposlitvi za dolžnost častnika.